Source: https://civilkontroll.com/megszolalt-a-kuria-nagy-bejelentes-johet-hetfon/
Timestamp: 2017-09-21 03:21:06
Document Index: 36051683

Matched Legal Cases: ['Kúria ', 'Kúria ', 'Kúria ', 'bíróság ', 'Kúria ', 'Kúria ']

MEGSZÓLALT A KÚRIA: NAGY BEJELENTÉS JÖHET HÉTFŐN! - Nemzeti Civil KontrollNemzeti Civil Kontroll
MEGSZÓLALT A KÚRIA: NAGY BEJELENTÉS JÖHET HÉTFŐN!
- Belföld, Kiemelt hírek - Tagged: "deviza"-"hitel", Bejelentés, Deviza Alapú Csalás, egyoldalú szerződésmódosítás, Felhatalmazás, Kúria Polgári Kollégiuma, problémakör
Devizahitelek: megszólalt a Kúria, nagy bejelentés jöhet hétfőn
Június 16-án, vagyis hétfőn 12.30-kor tájékoztatja a sajtót a Kúria a Polgári Kollégium nem nyilvános ülésének eredményéről – közölte az intézmény. Az ülésnek óriási a tétje: az árfolyamrés tisztességtelensége mellett az egyoldalú szerződésmódosításokról (kamatváltoztatások) és az árfolyamkockázat ügyfélre hárításáról is jogegységi döntés születhet.
Legkorábban június 16-án, de a Kúria tervei szerint mindenképpen még a nyári ítélkezési szünet kezdete előtt jogegységi döntést hoz a legfelsőbb bíróság a devizahitelek ügyében – derült ki a Kásler-ítélet napján. Az akkori tájékoztatás szerint az alábbi kérdésekben dönthet a Kúria:
1. A devizaalapú fogyasztói kölcsönszerződés mint szerződéstípus tisztességtelen-e amiatt, hogy az árfolyamkockázatot a fogyasztó viseli. (Más okok miatt nem érvénytelen – dőlt el decemberben).
2. Az árfolyamkockázattal kapcsolatban a bankok által adott téves tájékoztatás okozhat-e tisztességtelenséget, vagyis semmisségi okot?
3. Az egyoldalú szerződésmódosításokat lehetővé tevő szerződési feltételek milyen körülmények között felelnek meg az átláthatóság követelményének?
4. Az árfolyamrés tisztességtelen szerződési feltétele-e? A Kúria egyedi tanácsa erről a Kásler-perben úgy döntött, hogy az.
Mindez azért érdekes, mert a devizahiteles problémakör mindhárom fontos pilléréről (1. árfolyamkockázat viselése, 2. egyoldalú szerződésmódosítások, többnyire kamatmódosítások, 3. árfolyamrés) dönthet a Kúria.
Bár a jogegységi határozat közvetlenül csak a peres ügyeket érinti (iránymutatással szolgál a bíróságoknak), közvetetten a devizahitelek széles tömegére lehet hatással, hiszen a kormány ígérete szerint erre alapozva állítja össze devizahiteles csomagját. A Kúria döntésére hivatkozva a kormány tömegesen is belenyúlhat a devizahitel-szerződésekbe, hiszen erre márciusban felhatalmazta őt az Alkotmánybíróság, kimondva ugyanakkor, hogy ez nem okozhat egyoldalú érdeksérelmet a bankok számára. – Portfolio
PÓKA LÁSZLÓ ÜZENETE
Tisztelt Nemzeti Civi Kontroll! Az ügyintéző elmondta az igazságot. Elmondta azt, amit kétségbeesett ügyfelek ezrei próbálnak a bíróságokon bizonygatni....
ÖNBÍRÁSKODÁS GYANÚJÁBAN A BANKOK
Önbíráskodás gyanújában a bankok Behajtócégek segítségével tömegesen tulajdonítják el adósaik gépjárműveit a pénzintézetek. Noha az autók tulajdonosai az adósok, gyakran...